**TE-PITTK HALLGATÓI INNOVÁCIÓS ÖTLETPÁLYÁZAT**

**2021**

**Programismertető**

A Testnevelési Egyetem 2019-1.2.1-2019-EGYETEMI-ÖKO-2019-00012 pályázat keretében létrejött Pályázati Innovációs, Technológia és Tudástranszfer Központ Hallgatói ötletpályázatot hirdet az egyetemmel aktív jogviszonyban lévők számára.

A pályázat elsősorban olyan új ötleteket tud támogatni ösztöndíj formájában, ahol az innovációs tartalom egyértelműen megmutatkozik a projektötletből.

1. **Pályázókkal szemben támasztott feltétel**

**A pályázó személye:**

A pályázó kizárólag az Egyetemmel aktív hallgatói jogviszonnyal rendelkező polgár lehet.

Azon pályázó, akinek projektötlete bármilyen konstrukcióban nyertes, és/vagy már finanszírozásban részesült nem támogatható.

1. **Pályázat benyújtásának menete**

A pályázat benyújtására 2021. szeptember 1. éjfélig van lehetőség a pályázó nevével „Részletes projekt felmérési kérdőív”, valamint az „1. számú melléklet adatkezelési nyilatkozat” dokumentumok kitöltésével és pdf formában való megküldésével az ittk@tf.hu email címre. A tárgyban kérjük a „TE-PITTK Hallgatói Innovációs Ötletpályázat 2021 felüntetését”. A részletes jelentkezési lap, valamint az adatkezelési nyilatkozat a www.tf.hu internetes oldalról letölthető. Kitöltésében segítséget nyújt az PITTK.

A pályázat benyújtásának határideje: 2021. szeptember 1. 24 óra.

**Támogatás felhasználására vonatkozó feltételek-díjazás**

 A szakmai zsűri által várhatóan három pályázat kerül kiválasztásra.

1. helyezett 250.000 forint
2. helyezett 150.000 forint
3. helyezett 100.000 forint

A támogatás aktív hallgatói jogviszonyban ösztöndíj formájában történik, melyet kizárólag a projektötlet fejlesztésére szükséges fordítani. Alátámasztásáról szóló dokumentációt a PITTK számára a nyertes(ek) átnyújtja.

1. **Értékelés menete**

A beérkező pályaműveket, az PITTK értékelésre előkészíti, majd továbbítja a szakmai zsűri tagjai felé. Amennyiben a benyújtott pályamű nem felel meg a formai követelményeknek, elbírálás nélkül azonnali elutasításban részesül.

A szakmai zsűri tagjai: a projekt szakmai vezetője, az PITTK vezetője továbbá olyan szakemberek, akik oktatási, kutatási, piaci szektorban vállalnak szerepet és tevékenységük profilja kapcsolódik a pályázat profiljához.

Bírálati szempontok:

* A termék/szolgáltatás innovációs tartalma.
* A termék/szolgáltatás piaci rést pótló tartalma.
* A projekt reális üzleti tervvel rendelkezik, költségvetése összhangban van a megvalósítani kívánt célokkal.
* A termék/szolgálatás piacon történő bepozícionálása megfelelő, a kockázatok körültekintően kerültek értékelésre.
* A pályázat szakmai tartalma reális célokhoz kapcsolódik és összhangban van a pályázati felhívás céljával.
* A szakmai tartalom megegyezik az Egyetem profiljával.

Pályázatokkal kapcsolatos alábbi döntések születhetnek:

* + A projektjavaslat elfogadásra kerül.
	+ A benyújtott projektjavaslattal kapcsolatban tisztázó kérdés kerül kiküldésre, amelyet a hallgatónak szükséges megválaszolnia. A pályázat ez alapján kerül elbírálásra.
	+ A beadott projektjavaslat elutasításra kerül.